SEBUAH SIRI DOKUMENTARI ASLI NETFLIX
Dalam hidup saya, apa saja tentang Pindaan ke-14
tidak begitu penting selain kes Loving lawan Virginia.
Hai, saya Martha Jones.
Profesor jurusan sejarah di Universiti Johns Hopkins.
Pada tahun 1967, di 18 buah negeri
perkahwinan antara warga kulit putih dan bangsa lain tak diiktiraf.
Loving lawan Virginia
adalah saat Mahkamah Agung AS
akhirnya memansuhkan undang-undang anti-pencampuran bangsa.
Namun…
ibu bapa saya berkahwin pada tahun 1957, sepuluh tahun sebelumnya.
Ibu saya, wanita Amerika kulit putih,
ayah saya, lelaki Afrika Amerika,
mereka tak boleh berkahwin di tempat asalnya.
Mereka berkahwin di New York.
Mereka dicemuh dan dipersendakan.
Kami sekeluarga dicap sebagai…
malang dan lebih teruk.
Saya anak Loving lawan Virginia.
Ia bermaksud…
bahawa saya cuba…
wajarkan kehidupan saya…
Aduhai.
Anda sudah katakan, ia akan terjadi.
Sekelip mata.
ARTIKEL 14
PERLINDUNGAN SETARAF
Kami terhutang budi pada Pindaan ke-14.
Ada Klausa Perlindungan Setaraf yang jelas menjadi tunggangan
untuk isu ketaksamaan sebelum wujud undang-undang.
Kes ini memberi keluarga saya harapan terhadap…
keabsahan.
Jadi, apabila saya fikirkan kisah saya,
saya teringatkan mereka yang berusaha tanpa letih
dan kempen yang tak dihargai saban masa
untuk menyedarkan Perlembagaan
sedikit makna yang membantu hidup saya lebih wajar.
Itulah kisah saya.
Kita berkumpul di sini hari
untuk meraikan penyatuan Pindaan ke-14
dan perkahwinan.
Perkahwinan adalah simbol cinta, komitmen anda
dan ia ikatan sah.
Kerajaan percaya perkahwinan itu penting kepada masyarakat kita
kerana ia memberi kelebihan untuk pasangan
dan perlindungan perundangan untuk keluarga.
Mungkin anda tak tahu, perkahwinan dan Pindaan ke-14 mempunyai sejarahnya.
Sebelum Perang Saudara, golongan hamba tiada hak untuk berkahwin.
Tanpa pengiktirafan sah,
mereka boleh dipisahkan daripada pasangan dan anak mereka.
Selepas pembebasan dan perlindungan daripada pindaan itu,
golongan bekas hamba dapat berkahwin secara sah.
Ketika perkahwinan sejenis dibicarakan pada tahun 2015,
ia bukan sekadar cinta.
Ia adalah cara kerajaan melihat dan menerima hal itu
sebagai kesaksamaan rakyat secara penuh.
Perundangan memberi pilihan antara menjadi heteroseksual sah
atau homoseksual tidak sah.
Masih ingat perasaan anda setelah menyedari anda homoseksual?
Takut.
Saya tak mahu jadi orang berbeza.
Saya tak mahu tonjolkan.
Saya mahu ada apa yang orang lain ada.
Tak lebih dan tak kurang.
CINTA
Kali pertama saya menyedari bahawa saya berbeza
adalah ketika saya berumur lapan ke sembilan tahun.
Saya masih ingat, setelah keluarga habis membaca katalog Sears atau JCPenney
lalu mereka buang,
saya akan kutip semula dari tong sampah.
Saya mahu ambil keratan gambar pakaian dalam lelaki.
Saya tak boleh jelaskan kenapa, saya cuma mahukan helaian itu.
Ia memberi makna buat saya.
Namun, saya juga sedar…
saya rasa malu, saya tahu tindakan itu salah.
Rasa malu itu membuatkan saya jadi lebih baik
dan saya membakar gambar itu dalam tin minuman di ruang bawah tanah.
Zaman sekolah menengah, saya sertai koir, belajar muzikal,
perkara stereotaip dengan gay.
Saya tak bersukan.
Hanya seorang budak yang mempunyai banyak sifat
seperti seorang gay.
Semakin menginjak usia, pintu yang tertutup semakin terbuka
namun saya pantas menutupnya
kerana ketika itu, saya masih baru mengenali sifat gay.
"Menyedari kecenderungan seksual tak sepatutnya menjadi trauma.
Ia menjadi trauma kerana masyarakat yang merasa trauma."
Tiada siapa tahu bila sifat homoseksual itu ada.
Dia mungkin nampak normal,
dan mungkin cukup lewat apabila anda sedar, dia berpenyakit mental.
Penyakit yang tak nampak dengan mata kasar seperti cacar,
tapi tetap bahaya dan mudah terpengaruh.
Kesakitan pada pemikiran.
Jika keseksualan lelaki hilang,
mungkin harapannya pada cinta juga turut musnah.
"Seseorang yang sejati tidaklah begitu selamat berbanding saya.
Mencintai sesiapa,
disayangi oleh sesiapa adalah bahaya yang besar,
tanggungjawab yang besar."
Ia adalah perjalanan untuk mereka berdua lalui
bersama-sama.
Kali pertama saya jumpa John adalah beberapa bulan sebelum saya zahirkan diri
dan dia pula sudah selesa menjadi seorang gay secara terbuka
hingga menakutkan saya.
Saya masih rahsiakan,
dan ketika itulah kami berjumpa kawan-kawan.
Kami berbual sekejap dan itu saja.
Ketika itu, saya belum bersedia membuat pengakuan bahawa saya gay.
Kali kedua saya dan John bertemu, kami mula berbual
dan John kata, saya pasti tak mahu keluar dengan lelaki sepertinya.
Saya tak tahu dari mana munculnya keberanian
untuk membalas dengan cara saya.
Saya kata, dia takkan tahu kerana dia tidak bertanya.
Dia tak bertanya.
Itulah pertemuan kedua.
Kali ketiga, saya kembali ke Cincinnati semasa cuti
dan John anjurkan parti malam Tahun Baharu.
Jadi, saya hadiri parti di rumah John dan bertemu kali ketiga
dan terus bersamanya.
Kami sering bergurau, kami bukanlah cinta pandang pertama
tapi cinta pandangan ketiga.
Saya bertemu Jim dan saya sangat sukakannya,
namun, apa yang buat saya begitu sukakannya
adalah, sepanjang hidupnya,
saya tak pernah nampak dia segembira itu.
Kehidupan yang cukup gembira ketika berada di Cincinnati,
menjadi pasangan dan bergaul dengan rakan.
Agak membosankan.
Namun pada masa itu, Cincinnati bukanlah tempat yang bagus
untuk komuniti LGBTQ,
atau mana-mana komuniti yang berbeza.
CABULI TAKDIR TUHAN
Mengenai hak LGBTQ,
Cincinnati ketika tahun 80-an dan 90-an lebih kurang sama pada tahun 50-an,
atau bandar besar lain di Amerika ketika itu.
Mesej kepada golongan LGBTQ adalah
tolong senyap,
bersembunyilah atau pergi dari sini.
Amerika, anda hebat!
Amerika, anda terhebat di Cincinnati!
Saya katakan pada pelajar perundangan yang mahu jadi peguam hak sivil,
selama 40 tahun,
jika anda benar-benar mahu, pergi ke Barat Tengah.
Ketika kami ke Cincinnati, masih wujud rusuhan pihak Klan,
membakar lambang salib di Fountain Square.
Galeri seni Cincinnati dan pengarahnya
dibicarakan di hari ini atas tuduhan mencabul.
Pameran Mapplethorpe adalah contoh
keadaan di Cincinnati pada ketika itu.
Ia keterlaluan untuk bandar itu.
Kami dalam ruang waktu yang gelap.
Saya rasa, sebagai rakan peguam hak sivil,
saya ada begitu banyak kerja.
Saya wakili golongan rendah pendapatan demi manfaat pada orang awam.
Kami adakan projek penggajian dan bantu mereka dapatkan kerja.
Saya mahu pastikan Impian Amerika
menjadi milik semua orang.
Selepas beberapa tahun, saya berjumpa ramai orang
yang dipecat kerana mereka adalah gay.
Saya bawa kes demi kes, cuba untuk mencari jalan
untuk mereka dapatkan perlindungan setaraf di bawah perundangan sedia ada.
Saya kalah semua kes.
Kami putuskan untuk mendapatkan bantuan
Majlis Daerah Cincinnati.
Kami bawa semua klien ini
dan mereka jelaskan perasaan mereka setelah dipecat
kerana status yang tak diiktiraf.
Kami berjaya yakinkan pihak majlis
untuk meluluskan ordinan hak asasi manusia.
Masalah besar.
Anda tak boleh pecat seseorang kerana berstatus gay.
Hari yang hebat dan ia perlu diraikan.
Namun…
di suatu sudut kemenangan kami,
ada awan mendung dalam Nilai Komuniti Masyarakat.
Akta Hak Awam 1964 mengelaskan seseorang berdasarkan…
sesuatu yang anda boleh lihat, dibuktikan,
bukan kelakuan.
Untuk seseorang muncul
dan mengakui status minoriti berdasarkan tabiat,
fikirkan apa kesannya.
Lebih banyak masalah timbul.
Desakan yang kami terima
mencadangkan pindaan piagam yang dipanggil Artikel 12.
Pindaan yang dicadangkan adalah seperti berikut.
Bandar Cincinnati tidak boleh gubal ordinan,
kawalan, peraturan atau polisi
yang membenarkan orientasi homoseksual
kecuali seseorang itu secara asas telah mendapat layanan utama.
Artikel 12 lulus dengan 64 peratus undian
dan ia memansuhkan Ordinan Hak Asasi Manusia Cincinnati
dan ia menghalang bandar ini daripada memberikan sebarang perlindungan
terhadap golongan homoseksual, biseksual
atau lesbian selamanya.
Secara rasmi, kami adalah bandar yang tidak mesra golongan gay.
Hal ini sungguh menyedihkan
dan kami sedar bahawa rakyat
merasakan kami tidak layak menerima perlindungan itu.
Mereka berjuang kerana tidak mendapat sebarang kelebihan dan hak.
Ada sesuatu yang tidak kena, tidak normal,
dan saya tak rasa ia normal.
Terlalu banyak kemarahan dan diskriminasi
terhadap komuniti LGBTQ.
Begitu jelek menyebut dia gay atau lesbian.
Ia patut dirahsiakan dalam rumah saja.
Dalam persekitaran ini,
golongan LGBTQ diminta untuk berdiam, tidak membuat onar dan sesuaikan diri.
Jika anda memandang dan bertindak dengan cara lain, anda okey.
Kami okey kerana kami tidak kibarkan bendera harga Diri kami.
Kami sesuaikan diri mengikut kehendak rakyat Cincinnati
daripada dua lelaki muda Kaukasia.
Saat menakutkan sebagai seorang gay di bandar itu.
Hanya bandar ini saja di Amerika
yang menunjukkan kebencian secara rasmi terhadap golongan homoseksual.
Bagaimana ia disahkan dalam perundangan Amerika?
Apabila kami tubuhkan kerajaan ini kali kedua
dan ketika itulah wujud Pindaan ke-14,
kami katakan, semua orang layak menerima perlindungan setaraf
di bawah perundangan.
Jadi, kami telah mencabar pembentukan Artikel 12.
BERITA JAM LIMA
Selamat petang. Tuntutan hak golongan gay di Cincinnati
tidak berakhir pada hari mengundi.
Ramai pakar perundangan fikir penggubalan ini
mungkin tidak selari dengan Perlembagaan.
Namun, terdapat cabaran besar dalam kes ini
yang kita belum perkatakan.
Pada tahun 1986,
Mahkamah Agung AS telah mengeluarkan keputusan kes Bowers lawan Hardwick.
Tuan Ketua Hakim, jika cadangan saya berasas,
kes ini akan memberi persoalan sama ada
ia adalah hak asas untuk membenarkan kebebasan sodomi homoseksual atau tidak.
Adakah kita membahaskan aktiviti seksual bebas?
Contohnya, jika seseorang cuba beritahu anda
bahawa kelakuan awak dan pasangan dalam bilik tidur adalah salah,
mungkin anda akan rasa tersinggung.
Anda tahu situasi serba tak kena dalam komedi romantik?
Gadis tumpahkan kopi pada lelaki,
lelaki meluahkan cinta sebelum mereka berkahwin.
Bagi Michael Hardwick,
komedi romantiknya menjadi serba tak kena
apabila pegawai polis datang pada waktu peribadi
antara dirinya dan teman lelaki.
Pada tahun 1982 di Georgia,
beberapa tindakan peribadi boleh dihukum penjara 20 tahun.
walaupun hukuman itu digugurkan,
bagi Michael, perjuangan itu baru bermula.
Dia menyaman Georgia
dan akhirnya kes itu dibawa ke Mahkamah Agung.
Peguam bagi pihak Hardwick berhujah bahawa Pindaan ke-14
melindungi hak privasi seseorang
termasuklah hal di dalam bilik tidur.
Bagaimana boleh ke sini?
Kembali pada Pindaan ke-14, Seksyen Satu.
Hujahnya, undang-undang yang menjadikan ia jenayah yang berkait dengan jantina
merampas kebebasan individu tanpa proses hak dalam undang-undang.
Ia tentang cara anda menuntut hak
agar anda boleh memilih orang yang anda cintai.
Mungkin ia tak ditulis, namun sangat penting
untuk kita andaikan ia berada dalam Perlembagaan.
Mahkamah memperoleh undi tipis, lima melawan empat
dan memutuskan bahawa hak tuntutan homoseksual
untuk perlakuan sodomi tidak dilindungi Perlembagaan.
Hakim White terfikir jika mahkamah akan terus didesak
untuk membenarkan kelakuan sumbang.
Mahkamah Agung telah mengatakan, di bawah peruntukan Pindaan ke-14,
ia bukan hak dilindungi Perlembagaan.
Saya ditembak di Vietnam dan kembali,
dan mereka kata, Perlembagaan tak berpihak pada saya
dan saya kata…
Ramai orang menyamakan dengan kes Plessy atau Dred Scott, keputusan mahkamah
yang menolak mereka ke posisi kelas kedua dalam kewarganegaraan.
Keadilan saksama di bawah perundangan!
Kami tak dapat hak saksama!
Mahkamah memutuskan, tiada perlindungan pada golongan gay.
Mereka boleh dipenjarakan…
atas kelakuan seksual gay.
Ia salah satu keputusan paling memalukan pada abad ke-20.
Salah seorang yang ditahan adalah Michael Hardwick di Atlanta, Georgia.
Bowers adalah halangan terbesar untuk mencapai matlamat.
Ia memberi lesen kepada kerajaan untuk mendiskriminasi golongan gay.
Setiap kali anda mencadangkan idea hak kesaksamaan untuk golongan gay,
saya nampak Bowers muncul di depan muka.
Amat mengejutkan, itulah yang terjadi
di Mahkamah Litar Rayuan Keenam.
"Encik Gerhardstein,
sejak kes Bowers, Mahkamah Litar yang telah maklum tentang isu itu
menetapkan bahawa golongan homoseksual
tidak layak mendapat kedudukan istimewa dalam perlindungan Perlembagaan
kerana ia agak sukar untuk menentukan kehomoseksualan seseorang.
Benar?
Bagaimana kita boleh mengenal pasti mereka?
Saya masih ingat soalan balas itu…
dan saya ingat kesukaran yang Hakim Kennedy hadapi dengan hujah ini,
seolah-olah dia mahu tahu…
siapa mereka.
"Golongan homoseksual berjaya menyembunyikan orientasi mereka
kerana mereka tidak boleh dibuktikan secara zahir
melainkan mereka pilih untuk dikenal pasti berdasarkan kelakuan mereka,
maka, mereka bukan golongan istimewa."
Saya sebenarnya hidupkan semula pertikaian ini,
dan saya mahu ulang semula…
kerana saya mahu berpaling…
Saya mahu berpaling pada hadirin.
Bilik bicara sungguh padat.
Saya mahu golongan gay ini tonjolkan diri.
Mereka semua berdiri bersama.
Saya fikir, ia tak adil.
Kita masih hidup dengan keputusan Bowers.
Mungkin pengecaman akan merisikokan mereka.
Kami tiada sebarang perlindungan,
untuk mereka.
Setelah anda kalah dalam kes ini,
apabila anda meninggalkan bandar ini tanpa pertahanan,
apabila anda tinggalkan golongan ini,
agak sukar untuk tidak terasa hati.
Dianggap halimunan.
Kumpulan terpinggir ini sering merasakannya.
Warna kulit golongan kulit Hitam telah membuat kami lenyap daripada masyarakat
hingga kami perlu menyatakan kewujudan kami di jalanan.
Tak seperti komuniti kulit Hitam,
kelompok LGBTQ berselindung kerana desakan untuk mereka terus bersembunyi.
Mereka perlu bersembunyi atau mereka akan didakwa,
ditahan, dipecat atau dipulaukan keluarga.
Oleh kerana perlu bersembunyi,
masyarakat dengan mudah katakan mereka tak wujud.
Seni oleh golongan LGBTQ telah disekat atau dikodkan,
identiti mereka dipadam daripada sejarah.
Seperti penyair dan penulis esei LGBTQ, Adrienne Rich kata,
"Apabila seseorang menggambarkan dunia yang bukan milik anda,
wujud kecelaruan jiwa
umpama anda melihat cermin, tapi tidak nampak apa-apa."
Boleh anda bayangkan?
Menyedihkan, ramai yang dapat bayangkan.
Cukup mengagumkan apabila Cincinnati mula berubah
pada tahun awal 2000.
Sikap mereka mula menjadi lebih baik terhadap golongan LGBTQ.
Semakin ramai rakyat yang begitu progresif
dan mahu Cincinnati menjadi bandar yang lebih baik.
Saya dan John tak pernah anggap kami adalah aktivis.
Kami tak menyumbang pada kempen.
Kami tak berkempen untuk orang lain.
Kami tak buat semua itu.
saya rasa, kami seperti terpisah daripada realiti
kerana kami tak terlibat dengan politik sebagaimana yang perlu.
Namun kami rasa, hidup terbuka sebagai pasangan gay
adalah tindakan bersifat politik.
Menjadi diri anda yang sebenar mengajar orang sekeliling
bahawa golongan LGBTQ tiada beza berbanding mereka.
Mereka bukanlah menakutkan dan menggerunkan,
mereka cuma jalani hidup mereka.
Mereka adalah dua orang lelaki,
hidup mereka tiada beza berbanding orang lain.
Ada yang menganggap gerakan LGBTQ berlaku begitu pantas.
Sangat pantas.
Saya faham.
Sama ada rakyat Amerika sedar atau tidak,
ia tak terjadi sekelip mata.
Terlalu banyak usaha dilakukan dalam gerakan LGBTQ.
Pada awal tahun 2000, rakyat melihat banyak karakter LGBTQ di kaca TV.
Saya gay.
Berita mula kongsikan kisah LGBTQ.
Dalam kehidupan peribadi seseorang,
rakan dan ahli keluarga mula keluar.
Jadi, jika seseorang katakan gerakan LGBTQ berlaku begitu pantas,
ingatlah selama ini,
aktivis LGBTQ telah berjuang untuk diiktiraf.
Sekarang, kita menikmati hasil tuaiannya.
SEJATI, TIDAK TERPESONG
ASAS KESAKSAMAAN LAWAN CINCINNATI
LAWRENCE LAWAN TEXAS 2003
Lawrence lawan Texas. Okey.
Tahun 1986, ada Bowers lawan Hardwick,
mahkamah kata, jika negeri anggap kelakuan sejenis itu jenayah,
tiada masalah.
Jadi, kita lihat kes Lawrence lawan Texas.
Di Lawrence, ada dua orang dewasa
yang telah ditangkap dan dituduh melakukan jenayah
kerana mereka tunjukkan kelakuan seks secara peribadi
dan Texas menganggap mereka berhak mengatakan ia jenayah.
Mahkamah di Lawrence sedang melihat statut negeri
yang begitu mirip dengan isu Bowers lawan Hardwick.
Persoalan pada mahkamah adalah,
adakah statut ini mencabuli Klausa Proses Hak dalam Pindaan ke-14?
Pada tahun 2003, Mahkamah Agung mempunyai empat hakim liberal
dan lima hakim konservatif.
Namun, hanya Anthony Kennedy
nampak Pindaan ke-14 itu sedikit berbeza daripada rakan konservatif lain.
"Pempetisyen berhak dihormati kehidupan privasinya.
Hak untuk kebebasan di bawah Klausa Proses Hak
untuk memberi mereka hak penuh dalam tindakan mereka
tanpa campur tangan kerajaan."
Hakim Kennedy menyatakan pada mahkamah,
dia lakukan sesuatu yang menarik dan berbeza,
sebagai contoh, kita perlu beri perhatian pada maruah seseorang.
Kesimpulannya, kes ini selesai
dengan menentukan sama ada pempetisyen adalah individu bebas
untuk segala kelakuan peribadi dalam kebebasannya
di bawah Klausa Proses Hak dalam Pindaan ke-14.
Mahkamah menetapkan, anda tak boleh mengganggu kelakuan intimasi
hanya kerana anda tak setuju.
Anda perlu tunjukkan ia menyakiti masyarakat.
Tiada bukti ia terjadi begitu.
Golongan gay hidup seperti orang lain.
Kewajipan kita adalah untuk mentakrifkan kebebasan,
bukannya memberi mandat kod moral kita.
Keputusan Bowers adalah salah
dan tetap salah ketika ini.
Keputusan duluan tak patut kekal.
Kes Bowers lawan Hardwick sepatutnya ditolak,
Ia salah satu keadaan di mana mahkamah
menolak duluan awal dan menemui jalan lain.
Pertama kali mahkamah katakan,
hak memilih pasangan adalah hak asas
yang dilindungi Klausa Proses Hak dalam Pindaan ke-14.
MAHKAMAH
Namun, terdapat percanggahan dengan mahkamah.
Hakim Scalia telah memfailkan pertentangan pendapat…
Scalia membantah dari bangku hakim,
sesuatu yang hakim lakukan
apabila mereka tidak berpuas hati dengan keputusan.
"Ramai rakyat Amerika tak mahu golongan homoseksual menjadi rakan perniagaan,
ketua pengakap untuk anak mereka atau pengawal di kejiranan.
Mereka anggap ia tindakan melindungi diri dan keluarga
daripada gaya hidup yang mereka percaya tak bermoral dan merosakkan."
Mahkamah ini dipenuhi dengan kerjaya perundangan
yang anti pada budaya anti-homoseksual
nampaknya tidak sedar kelakuan dalam budaya itu
bukanlah mengikut arus utama."
Katanya, mahkamah telah terpengaruh dengan golongan elit,
terpengaruh dengan agenda homoseksual,
dan ia tidak terlibat dalam peperangan budaya.
Biar saya jelaskan, saya tidak menentang homoseksual…
atau kumpulan yang mempromosikan agenda
melalui cara demokrasi,
tetapi mempengaruhi rakyat adalah satu isu,
mempengaruhi pandangan tanpa wujudnya semangat majoriti demokrasi
adalah perkara lain.
Scalia ada katakan, selepas kes Lawrence,
jika saya tak boleh wujudkan perundangan melawan perlakuan tak bermoral
kerana saya beranggapan begitu,
saya tak boleh jalankan sistem perundangan
kerana undang-undang adalah berdasarkan sifat moral.
Dalam kes Lawrence, telah tertulis
bahawa halangan sosial itu telah digugurkan.
Setelah ia diperkukuhkan, hubungan itu
menjadi saksama dengan terhormat
kepada pasangan yang berlawanan jantina,
dan soalan seterusnya,
apakah alasan anda untuk halang kami berkahwin?
Sejarah ringkas tentang perkahwinan gay di Amerika.
dua aktivis pelajar, Richard Baker dan James Michael McConnel
memohon kebenaran berkahwin di Minnesota.
Mereka dihalang oleh pendaftar dan juga mahkamah,
namun di Colorado, pendaftar lain bernama Clela Rorex,
nama yang unik seiring keunikan dalam sejarah,
lakukan hal tak terduga.
Kerjayanya.
Salah satu pasangan yang disatukan oleh Clela
adalah Richard Adams, rakyat Amerika
dan Tony Sullivan, rakyat Australia seperti saya.
Hai!
Walaupun mereka disatukan secara sah, Tony dinafikan hak mendapat kad hijau.
Kerajaan persekutuan mengatakan bahawa
"Gagal menjelaskan pengesahan status perkahwinan
boleh terjadi antara lelaki homoseksual."
Sebagai balasan untuk surat itu,
Tony dan Richard memfailkan saman
supaya kerajaan mengiktiraf perkahwinan sejenis.
Mereka kalah.
Kemudian, peristiwa tahun 90-an terjadi.
Presiden Clinton menandatangani Akta Pembelaan Perkahwinan
yang menghalang pengiktirafan perkahwinan sejenis.
Akhirnya, dia berubah fikiran
dibenarkan setelah dia tidak lagi pegang jawatan itu. Mujurlah.
Akta itu di diperhalusi Presiden Bush,
namun kerajaan negeri ada pendapat berbeza,
yang membawa kepada kelulusan untuk perkahwinan gay.
Semua perkahwinan adalah setaraf.
Walaupun ada Akta Pembelaan Perkahwinan,
mahkamah di Massachusetts dan Hawaii
memutuskan untuk membenarkan perkahwinan sejenis,
namun ada reaksi balas.
Pada tahun 2004, 13 buah negeri tidak membenarkan perkahwinan sejenis
termasuk Oregon, Michigan, Kentucky, Utah, Louisiana dan Ohio.
Genap tahun 2011, kami telah 18 tahun bersama.
Kami wujudkan adat menyarung cincin setiap kali ulang tahun perkahwinan
dan ia bermula sejak kami bersama selama tujuh minggu.
John berikan saya cincin berlian
kerana dia tahu, pada waktu itu kami bersama untuk perkara baik.
Dua tahun pertama dalam perhubungan kami,
kami berbincang tentang perkahwinan.
Kami ada kawan yang anjurkan keraian dalam hubungan,
namun mereka tak berkahwin.
Kami mahu berkahwin.
Namun kami putuskan, perkahwinan adalah penyatuan,
bukan hanya isyarat simbolik.
Kami mahukan ia disahkan.
Kami mahu kerajaan katakan,
"Anda semua berhak, anda layak.
Kami nampak awak. "
Pada peringkat negeri, kami tak dibenarkan berkahwin
dan jika anda berkahwin secara sah di negeri lain
dan boleh tunjukkan sijil perkahwinan,
Ohio akan kata, ia tak bermakna.
Saya dan John masih berharap.
Pada Januari 2011, saya mula perasan sesuatu yang berbeza…
pada cara berjalan John.
Bunyinya berbeza.
Salah satu kakinya menghentak lantai lebih kuat.
Ia perkara kecil, hanya bunyi hentakan kaki yang berbeza,
dan ia tak berubah.
Saya akhirnya yakinkan dia, ada sesuatu pada dirinya.
Dia perlu berjumpa doktor.
Saya beritahu Jim, telefon saya jika sudah ada keputusan.
Dia kata, baiklah.
Namun, saya tak dengar khabar pun.
Saya telefon Jim dan Jim mula menangis.
Dia minta maaf kerana hanya bercakap di telefon.
Dia menghidap sklerosis lateral amiotrofik (ALS).
Saya terasa seperti dihentak dengan kayu bola bes di dada.
Dia didiagnosis dengan ALS atau penyakit Lou Gehrig.
Itu permulaannya.
Kaki kiri, kemudian tangan kiri,
kemudian sebelah kanan juga terkesan.
Apabila John semakin sakit,
Jim hanya duduk memandang dan terus mencintainya.
Dia menunggu setiap saat.
Kami habiskan kehidupan seharian dengan menonton TV,
memegang tangan,
kami tahu saat akhir akan tiba, cuma tidak tahu bila.
Pada 26 Jun 2013, saya sedang siapkan kerja di meja makan,
dan John panggil saya ke bilik,
"Jim, masuk."
Saya masuk ke bilik dan dia sedang menonton berita.
Mahkamah Agung telah menggugurkan Akta Pembelaan Perkahwinan kerajaan.
Oh Tuhan!
AKTA PEMBELAAN PERKAHWINAN
Jika anda berkahwin, anda menerima keistimewaan lain.
Lebih banyak.
Mungkin anda peroleh pengecualian cukai seperti Edie Windsor.
Tanpa pengiktirafan perkahwinan,
dia perlu membayar cukai sehingga 300,000 dolar.
Jika perkahwinan disahkan, cukai dikecualikan,
Ada bantuan kewangan.
Apabila Thea meninggal dunia, saya sangat sedih.
Semasa berkabung,
saya sedar kerajaan melayan kami seperti orang asing.
Ia dibawa ke Mahkamah Agung
dan Akta Pembelaan Perkahwinan digugurkan.
Saya membaca dan merasakan, ia hal yang besar,
dan saya mahu jadikan pertikaian perkahwinan ini
satu pandangan sebenar.
Saya berdiri di sebelah katil John, memegang tangannya.
Saya bersandar, peluk dan cium John
dan kata, "Jom kita kahwin."
Jim buat panggilan,
dan dia tanya, apa aktiviti saya minggu depan.
Saya tanya apa yang terjadi?
Kami tinggal selang enam blok dari bangunan mahkamah.
Dalam keadaan biasa, saya boleh saja bawa John dengan kerusi roda
untuk dapatkan lesen perkahwinan, tapi bukan di Ohio.
Hanya ada satu pilihan
iaitu kami menyewa jet perubatan.
Jadi, kami ke Maryland.
Penerbangan yang hening…
hanya berbual sedikit.
Mendarat di lapangan terbang BWI, pesawat berhenti di landasan.
Hari ini adalah hari penting,
bukan sekadar kehidupan dua lelaki istimewa yang saya kenal,
tapi kehidupan orang yang tahu mencintai dan menghormati mereka,
lebih-lebih lagi,
untuk rakyat Amerika yang menunggu untuk diiktiraf oleh undang-undang
dan juga soal hati.
Ia adalah khidmat yang ringkas, tetapi…
tapi saya ingat, pada mulanya
saya minta mereka berpegangan tangan.
Saya pandang dan saya sedar, mereka tak pernah berpimpin tangan.
Pusingkan tangan.
Kami buat sesuatu yang kami tak terfikir boleh lakukan,
pegang tangan dan kata "Kami bersatu."
Atas penghormatan pada perundangan di tanah ini,
saya isytiharkan anda sebagai pasangan
yang terjalin selamanya.
Semoga cinta dan kebaikan sentiasa bersama awak selamanya.
Mari kita bergembira.
Saya rasa seperti…
lelaki paling bertuah…
di dunia ini.
Saya gembira.
Itu saja yang saya boleh kata.
Ia upacara yang menggembirakan.
Majlis yang cukup menggembirakan.
Saya begitu bangga menjadi rakyat Amerika ketika itu.
- Bagaimana, paderi? - Bagus!
Perjalanan Jim dan juga tindakannya
adalah kemuncak kejayaan diri mereka,
sebagai pasangan dan ia bermakna untuk mereka.
AKHIRNYA
Setelah mengikat janji dan komitmen secara terbuka dan sah,
semuanya berubah.
Saya rasa, kami gunakan perkataan "suami" beribu kali sehari.
"Awak mahu minum apa, suami?"
"Cukupkah, suami?"
"Saya sayang awak, suami."
Saya sedang berkelah dan kami berbincang isu itu,
termasuk keputusan Windsor
dan seseorang berkata, dia ada rakan baik
yang begitu gembira dengan keputusan Windsor
hingga mereka terbang ke Baltimore
dan berkahwin di landasan.
Dia kata, ia akan terpampang di akhbar Isnin nanti.
Pada malam Jumaat.
Saya kata, ia memang mengujakan.
Saya tumpang gembira.
Namun, mereka pasti ada masalah.
Lima hari setelah kami berkahwin, Al datang ke rumah kami.
Saya bawa sekeping kertas.
Saya bawa sijil kematian kosong.
Katanya, dia pasti saya tak pernah bincang hal ini
kerana apa perlunya fikirkan tentang sijil kematian
selepas berkahwin?
Adakah saya faham bahawa setelah John meninggal,
rekod terakhirnya akan ada kesilapan.
Ohio anggap dia tak pernah berkahwin,
dan nama saya takkan ada sebagai bekas pasangan.
Mereka marah.
Saya akui, ia buat saya marah.
Mereka masih nak tahu.
Apa akan terjadi?
Kita boleh buat kes salinan.
Kita boleh berada pada posisi Windsor
dan gambarkan dengan cara sama seperti kes itu.
Tiada jaminan menang.
Saya cuma boleh usahakan yang terbaik
namun, saya suka peluang ini.
John rasa, ia tindakan yang betul,
walau kami faham, ia bermakna saya mungkin dipisahkan daripada John
untuk dibawa ke bilik bicara atau perbincangan.
Bagi kami, kami perlu lakukannya.
Jadi, kami pun berfikir dan dengan pantas, kami setuju.
Kami terima dan lihat tindakan seterusnya.
Kami failkan tiga hari kemudian.
Anda perlu faham, saya adalah peguam bela.
Saya selesaikan masalah.
Masalah klien saya adalah mereka tidak akan
dapat sijil kematian yang betul.
Itu saja yang saya perlukan. Bukan masalah besar.
Kami takkan buat apa yang menarik, seksi, pelik, aneh
di Ohio yang terpencil ini.
Kami cuma mohon duluan kepada Mahkamah Agung
dan itu yang kami lakukan.
Itu saja?
Tidak, itu langkah pertama.
Perkahwinan sejenis dibenarkan di Maryland. Ia sah di sini.
Selepas kami tinggalkan mahkamah,
beberapa jam kemudian, saya kembali bersama John
dan Puan Tootie ada di sana.
Telefon berdering dan Jim menjawab.
Saya takkan lupa dia kata, "Kami menang!"
Dia kata, "Nampaknya kita menang."
Rasa gembira melihat seseorang meraikan hakikat
bahawa sijil kematiannya akan tertulis dia telah berkahwin.
Hari yang indah.
Salah satu saat paling bahagia di penghujung hayat John.
Saya begitu yakin.
John hidup selama tiga bulan selepas keputusan itu dikeluarkan.
Pada suatu malam, saya bacakan buku kegemarannya,
Weavewold oleh Clive Barker
dan beberapa jam kemudian, dia semakin diam…
dan dia tidur.
Saya masih ingat ayat terakhir saya baca,
"Singa, dia datang bersama singa."
Ia kisah cinta yang indah.
Ia cukup sempurna.
Kisah cinta yang menarik sebelum penyakit muncul
dan kisah cinta yang hebat kemudiannya.
John meninggal pada 22 Oktober 2013,
dan kami memohon sijil kematian.
Sijil itu menyatakan yang sepatutnya
dan kami dapat apa yang kami cari.
Kerajaan Ohio masih katakan, "Apabila kami menang kes rayuan ini,
kami akan ubah semula.
kami akan hormati undian orang ramai
yang membantah perkahwinan sejenis.
Jadi, kes ini belum berakhir."
Perjuangan mereka baru saja bermula.
Kes Obergefell lawan Hodges dibawa ke Mahkamah Agung.
Mereka disertai pasangan di seluruh Amerika,
yang mahu perkahwinan mereka diiktiraf kerajaan
atau menggugurkan halangan perkahwinan sejenis.
Isu yang besar.
Pindaan ke-14 akan digunakan dengan sebaik mungkin.
Mungkin juga Mahkamah Agung akan halang hak asasi manusia?
Pada Januari 2015, kami dapat tahu Mahkamah Agung kata,
mereka akan terima kes ini,
dan ia dinamakan Obergefell lawan Hodges.
Jadi, persoalannya, adakah Pindaan ke-14
perlu memberi kebenaran untuk perkahwinan sejenis?
Saya perlu berada di sana untuk mendengar semuanya.
Kami sampai pukul tujuh pagi.
Suasana di situ
penuh dengan penyokong yang mahukan hak golongan gay,
kemudian, ada juga yang menentang.
Sangat menarik untuk ditonton.
Setelah kami masuk ke bilik bicara,
kami diberikan tempat duduk di sebelah kiri hakim.
Mereka hanya benarkan beberapa orang masuk
kerana tempat itu tak cukup luas.
Bilik bicara itu lebih kecil rupanya.
Saya membayangkan bilik bicara yang besar dan luas.
Kemudian, para hakim tiba.
Kita dengar hujah pagi ini,
nombor kes 14-556, Obergefell lawan Hodges
dan kes gabungan.
Salah seorang wira saya ialah Ruth Bader Ginsburg.
Dia kelihatan sangat kecil di sebalik podium,
hanya nampak bahagian leher dan ke atas.
Namun, apabila dia bertanya soalan,
tak syak lagi, dia begitu handal.
Kami telah merubah pandangan tentang perkahwinan.
Perkahwinan adalah hubungan antara lelaki dominan
dengan wanita bawahan.
Adakah cuma itu pilihan yang kerajaan akan beri?
- Tak. - Perkahwinan hanya berkait begitu?
Tidak.
Hakim sering menyampuk.
Saya tak rasa awak jawab soalan saya.
Kedua-dua pihak.
Tiada kaitan dengan Artikel Empat.
Mereka rancak berbalas, soalan dan jawapan.
Kongres tak boleh buat undang-undang mengikut kebebasan beragama.
- Ya. - Soalan masih tiada jawapan?
Seronok melihatnya.
Saya berada di sana ketika perdebatan Obergefell
dan saya masih ingat ketua peguam
mempertahankan undang-undang terhadap perkahwinan sejenis.
Dia ditanya Hakim Kennedy, yang begitu jelas sebagai
pengundi terpenting dalam kes ini,
"Bagaimana dengan penghormatan dan maruah pasangan itu?"
Peguam Cara Negara dari Michigan kata, "Negeri Michigan…
tidak berminat dengan maruah pasangan ini."
Semua orang termasuk saya serentak berkata, "Apa?"
Kes telah dihantar.
Jadi, penghujahan berakhir dan…
anda takkan tahu bila mahkamah akan umumkan keputusan.
Jadi, Jim hadiri hari pemutusan selama dua bulan.
Beberapa tahun lalu, ada yang bertanya saya,
"Jim, apa itu Pindaan ke-14?"
Saya sebenarnya tiada idea.
Pengetahuan saya tentang Perlembagaan begitu sedikit.
Saya boleh sebut beberapa pindaan.
Paling tidak, apa pendiriannya, bukan dari segi bilangan.
Saya memang tak tahu tentang Perlembagaan.
Kemudian, pindaan itu menguatkan keputusan ini.
OBERGEFELL LAWAN HODGES 2015
KEPUTUSAN OBERGEFELL LAWAN HODGES
Ketua hakim kata, Hakim Kennedy akan membacakan keputusan pertama.
Hakim Kennedy ada keputusan
untuk kes 14-556, Obergefell lawan Hodges.
Saya rasa terkejut dan saya…
pegang tangan kawan saya dan fikir, "Inilah saatnya."
"Fitrah ketidakadilan adalah ketika kita tidak sedar ia terjadi.
Generasi yang menulis dan meluluskan Rang Undang-undang dan Pindaan ke-14
tidak mengetahui sejauh mana kebebasan dalam semua dimensi.
Jadi, mereka percayakan generasi seterusnya
untuk memberi hak perlindungan pada segenap rakyat
untuk menikmati kebebasan setelah kita fahami maksudnya."
Semua orang tahu kepentingan…
tentang hal yang terjadi.
"Tiada penyatuan lebih erat selain perkahwinan
kerana ia simbol paling ideal
tentang cinta, kesetiaan, pengabdian, pengorbanan dan kekeluargaan.
Dalam satu ikatan perkahwinan,
dua orang menjadi lebih hebat dari sebelumnya.
Ada beberapa pempetisyen dalam kes ini berdemonstrasi,
perkahwinan adalah simbol cinta yang utuh walau selepas mati.
Wujud salah faham pada lelaki dan wanita
untuk mengatakan mereka tidak hormati idea perkahwinan.
Mereka katakan…
mereka hormatinya…
begitu hormat hingga mereka mencari kepuasan untuk diri mereka.
Fitrah mereka yang tak berubah menunjukkan
perkahwinan sejenis adalah satu-satunya jalan
untuk komitmen yang besar ini.
Mereka minta maruah yang setaraf di sisi undang-undang.
Perlembagaan bersetuju untuk memberi hak itu."
Saya masih ingat, saya memandang wajah mereka…
ada yang menangis seperti anak kecil,
air mata mengalir di pipi mereka.
Tiada siapa bantah tentang keputusan yang besar ini.
Perkara paling mengagumkan yang pernah saya lihat.
Saya akan beritahu anak dan cucu saya,
saya berada di sana ketika mahkamah memutuskan,
"Pintu telah terbuka, anda boleh melangkah,
anda juga masyarakat di sini."
Saya terus berasa, saya rindukan John.
Saya harap dia ada. Saya harap dia tahu, kami menang.
Saya harap dia rasai semua ini.
Maka…
emosi itu begitu pantas diikuti dengan rasa amat terkejut.
itu kali pertama dalam hidup saya sebagai gay,
saya rasa seperti rakyat Amerika yang setaraf.
Kami akan kembali ke Mahkamah Agung
Anda lihat beberapa orang berlari dengan keputusan…
Mereka telah keluar bersama keputusannya.
Mahkamah telah membenarkan. Lihatlah.
Inilah yang saya katakan. Pindaan ke-14
meminta kerajaan negeri memberi sijil perkahwinan pada perkahwinan sejenis
dan mengiktiraf perkahwinan antara dua orang berjantina sama…
Saya berada di bilik bicara bersama rakan
dan saya tahu, keputusan telah tersebar pada semua yang hadir
dan sambutan masih berterusan,
ramai yang meraikannya.
Saya hanya mahu ia segera selesai kerana mahu raikan.
Saya dan Al saling bersilang tangan dan pimpin pasukan kami,
dan orang ramai memberi laluan sebelum kami tiba.
Kami melangkah dan mereka terus memberi laluan
dan ramai orang menangis dan bersorak,
menyanyi dan meraikan.
Anda maju ke depan ada ramai penunjuk perasaan,
anda dengar mereka nyanyikan koir.
Begitu sumbang bunyinya…
kerana semuanya dilaungkan serentak,
pihak media mengerumuninya
dan Jim bercakap di depan 25 mikrofon.
Terima kasih pada pasukan peguam saya.
Terutamanya, Al Gerhardstein, yang menyokong saya
dalam setiap langkah.
Presiden menghubunginya.
- Hai. Kamu Jim? - Ya, Tuan Presiden.
Saya hendak ucap tahniah.
Ketika dia bercakap dengan presiden,
Naib Presiden Biden masuk ke mel suara.
Kamu bukan saja menjadi contoh kepada rakyat,
namun kamu juga bawa perubahan besar dalam negara ini.
Terima kasih.
Ia salah satu saat
yang takkan berulang kembali dan anda juga tak mahu.
Pengalaman hebat ketika berjalan di celah orang ramai
dan merasai cinta.
Cinta itu cinta!
Akhirnya, pasangan gay dibenarkan berkahwin di Cincinnati
dan upacara pun bermula.
Dengan kuasa yang diberikan oleh Mahkamah Agung
Amerika Syarikat,
kami rasa gembira hari ini dengan kuasa cinta.
Anda boleh akhiri ikrar anda dengan ciuman.
Ia terus diraikan esok dengan Hari Harga Diri Gay.
Berapa banyak kes berakhir…
dengan keraian di seluruh bandar
dan semua orang seperti hilang akal?
Selamat!
Ada ramai anak muda yang berada di jalanan
dan mereka memandang Jim dan menggerakkan bibir mengucapkan
"Terima kasih."
Saya katakan tentang beratus-ratus wajah
yang berkata, "Beginilah sepatutnya,"
Melewati bandar ini yang telah berubah secara drastik,
bandar yang tidak mesra gay
kepada tempat yang begitu hebat dan menyenangkan.
Saya takkan lupakan.
John pasti rasa ia perkara paling gila.
Jika anda beritahu padanya bahawa…
keadaan kesihatannya menjadi punca perubahan besar ini,
pada sistem perundangan Amerika,
dia pasti pandang awak begitu.
Seperti ini, "Dengar sini."
Pandangan seperti itu.
Saya boleh nampak dia berkata,
"Mak Cik Tootie, semuanya tentang cinta.
begitulah maksudnya."
Jelaskan pada saya.
Jadi, saya rasa itu yang dia akan kata.
Saya rasa, dia pasti bangga…
kerana perkahwinannya adalah sebahagian daripadanya.
KES SELESAI!
"MARUAH YANG SAKSAMA" PERKAHWINAN SEJENIS DILULUSKAN
Ia satu lagi pengajaran
bahawa percubaan berhemat
untuk menggunakan undang-undang Perlembagaan dalam kehidupan kita
boleh menghasilkan saat yang luar biasa.
Inilah nadi Pindaan ke-14,
maksud sebenar hak sivil
adalah hak yang anda perlu ada sebagai individu
agar benar-benar layak berada dalam masyarakat.
Dengan mengiktiraf konsep ini berdasarkan hak sivil,
hak asasi manusia,
kita akan lebih maju 150 tahun ke hadapan
dan kita masih mencari maksudnya.
Jadi, Pindaan ke-14 sebelum ini…
adalah sesuatu yang saya tidak tahu,
sekarang saya tahu
dan saya faham pindaan ini adalah alat yang penting
untuk memastikan kita dilayan secara saksama.
Ia membantu kita maju ke arah nilai rakyat Amerika, "Kita Orangnya",
dan menepati komitmen adalah salah satu perkara bermakna.
Itu yang mendorong saya mengotakan janji pada John.
Saya lakukan kerana saya cintakannya dan…
cinta akan menang.
Ia terbukti ketika itu.
CINTA AKAN MENANG
Kesaksamaan perkahwinan menunjukkan bahawa Pindaan ke-14 adalah rangkuman,
satu titian untuk Amerika menghormati cinta ada sesama kita.
Terima kasih Pindaan ke-14,
komuniti LGBTQ telah berubah daripada kelompok yang menakutkan orang
kepada layanan yang selayaknya,
sebagai manusia yang bernyawa,
yang layak menerima hak setaraf.
Dengan cara yang sama,
satu lagi kumpulan sedang bergelut supaya Amerika mengiktiraf
perkongsian kemanusiaan mereka.
Mereka juga mahu Pindaan ke-14 ini menjadi jambatan kepada Impian Amerika,
namun sebaliknya, mereka sudah tiada jalan.
Terjemahan sari kata oleh H.Fadhliyah